section_heading: Andijan tijekom i nakon sovjetske vladavine
paragraph_text: U vrijeme Sovjetskog Saveza, Andijan je odvojen od svojeg povijesnog zaleđa kada je dolina Ferghana podijeljena između tri sovjetske republike. Tako je Andijan postao dijelom uzbečke sovjetske socijalističke republike. Cijela regija tada se razvijala na temelju uzgoja pamuka i svile. Tijekom 2. svjetskog rata mnogi sovjetski državljani su evakuirani u Andijan i okolne republike.